ทหารเมืองคอนพาสาวเที่ยวปีใหม่ ชนเสาไฟที่พัทลุง หญิงตาย-ตัวเองสาหัส 
ทหารค่ายมหาวชิราวุธ ขับรถกระบะ 4 ประตู จากพัทลุงมุ่งหน้านครศรีธรรมราชกลางดึก ท่ามกลางฝนตกหนัก เสียหลักพุ่งชนเสาไฟเกาะกลางถนน ก่อนตกลงไปในร่องน้ำ ตัวเองบาดเจ็บสาหัส ส่วนเพื่อนสาวที่นั่งมาด้วย เสียชีวิตสังเวยปีไก่,เมื่อเวลา 01.00 น. วันที่ 1 ม.ค. 60 พ.ต.ต.กมล ศิลปปัญญา สว.(สอบสวน) สภ.ควนขนุน ได้รับแจ้งมีเหตุรถกระบะ 4 ประตู เสียหลักไปพุ่งชนเสาไฟฟ้าเกาะกลางถนน เสียหลักตกลงไปในร่องกลางถนนในสภาพด้านหน้าพังยับ มีผู้ได้รับบาดเจ็บสาหัส 2 ราย ขณะนี้ หน่วยกู้ภัยมูลนิธิพัทลุงการกุศล และพลเมืองดีได้นำร่างผู้บาดเจ็บทั้ง 2 ส่ง รพ.ควนขนุน และเสียชีวิตในเวลาต่อมา 1 ราย เหตุเกิดบนถนนเอเชีย ขาขึ้น ท้องที่ ม.9 ต.โตนดด้วน อ.ควนขนุน บริเวณหน้าร้านข้าวแกงป้าฉี ห่างจากร้านอาหารหลานตาชู ร้านอาหารชื่อดังของ จ.พัทลุง ประมาณ 100 เมตร,ที่เกิดเหตุ พบรถกระบะอีซูซุ 4 ประตู สีเทา ทะเบียน ฆฬ 33093 ยะลา เสียหลักตกลงไปในร่องน้ำเกาะกลางถนนสภาพพังยับ ผู้เสียชีวิตเป็นหญิง ชื่อนางภัทร์ชลิน วงศ์เตชาวัฒน์ อายุ 33 ปี ภูมิลำเนาอยู่ ต.หนองฮี อ.หนองฮี จ.ร้อยเอ็ด นั่งมาด้วยด้านหน้ากับคนขับ ส่วนผู้บาดเจ็บคือจ.ส.อ.วีระศักดิ์ บุตรศาสตร์ อายุ 51 ปี ชาวบ้านหมู่ 1 ต.ปากพูน อ.เมืองนครศรีธรรมราช จ.นครศรีธรรมราช ทหารสังกัดค่ายมหาวชิราวุธ อ.เมืองนครศรีธรรมราช ถูกส่งต่อไปที่รพ.พัทลุง,จากการสอบสวนทราบว่า ก่อนเกิดเหตุ จ.ส.อ.วีระศักดิ์ ได้ขับรถกระบะคันดังกล่าวจาก จ.ยะลา มุ่งสู่ จ.นครศรีธรรมราช โดยมีนางภัทร์ชลิน ผู้ตาย นั่งมาด้วยด้านหน้า เมื่อมาถึงที่เกิดเหตุซึ่งเป็นช่วงที่ฝนตกหนัก รถกระบะเสียหลักพุ่งชนเสาไฟฟ้า ก่อนตกลงไปในร่องน้ำเกาะกลางถนน เป็นเหตุให้มีผู้บาดเจ็บและเสียชีวิตดังกล่าว.
ทหารค่ายมหาวชิราวุธ ขับรถกระบะจากพัทลุงมุ่งหน้านครศรีธรรมราชกลางดึก ท่ามกลางฝนตกหนัก เสียหลักพุ่งชนเสาไฟเกาะกลางถนน ก่อนตกลงไปในร่องน้ำ ตัวเองบาดเจ็บสาหัส ส่วนเพื่อนสาวที่นั่งมาด้วย เสียชีวิตสังเวยปีไก่
ปีใหม่,ปีใหม่2560,อุบัติเหตุปีใหม่,รถชนเสาไฟ,นครราชสีมา